Nälkämuuri

Nälkämuuri (tšek. Hladová zeď) on vuosina 1360–1362 rakennettu puolustusmuuri, joka sijaitsee Tšekin pääkaupunki Prahan Petřínin kukkulalla. Muuri Nälkämuuri kulkee Újezdistä Strahovin kautta Hradčanyyn. Pituutta sillä on 1 178 metriä ja korkeutta noin 4 – 4,5 metriä. Noin 1,8 metriä leveää muuria vahvisti ennen vanhaan kahdeksan vartiotornia. Seuraavina vuosisatoina muurin muotoa uudistettiin, ja sen kylkeen rakennettiin muun muassa jalankulun mahdollistaneita portteja. Korjaukset Nälkämuuria korjattiin ensimmäisen kerran vuonna 1624, ja seuraavan noin 1700-luvun puolivälissä. Seuraavien vuosisatojen aikana pienempiä korjauksia tehtiin ajoittain. Vuosien 1923–1925 ja 1975 korjauksista muistuttavat muuriin kiinnitetyt muistolaatat. Historia Nälkämuuri rakennettiin keisari Kaarle IV:n käskystä vuosina 1360–1362 parantamaan Malá Stranan eteläistä ja pohjoista puolustusta. Yli kilometrin mittainen muuri rakennettiin huomattavan lyhyessä ajassa. Muuria käytettiin Prahan puolustuksessa valmistumisestaan aina vuoneen 1866 saakka. Nimi Nälkämuuria on joskus kutsuttu myös Hammasmuuriksi. Se sai nykyisen nimensä luultavasti vuonna 1361 puhjenneen nälänhädän mukaan, jonka aikana jotkut kaupungin nälkää nähneet saivat elantonsa muurin rakennusurakoista. Nälänhätä on joskus nähty syynä muurin rakentamiselle, mutta tämä on väärinkäistys. Nälkämuurin rakennettiin parantamaan Malá Stranan puolustusta. Lähteet Aiheesta muualla Kuvia tai muita tiedostoja aiheesta Nälkämuuri Wikimedia Commonsissa